Zoárd Napi Országúti Kerékpár Maraton

Szabolcs-Szatmár Bereg Megyei Országúti Bajnokság

A felnőtt-férfi, felnőtt-női, utánpótlás férfi, és utánpótlás női korcsoportok számára kiírt országúti kerékpárversenyt rendez 2017. július 09 (vasárnap) 10.00 órai kezdettel, a Vásárosnamény Város Önkormányzata és a Nyírségi Kerékpáros Sport Egyesület.

1. Verseny védnöke:

Filep Sándor Vásárosnamény Város polgármestere

2. Verseny Rendezője:

* Vásárosnamény Város Önkormányzata,

Társrendező:

* Nyírségi Kerékpáros Sport Egyesület

3. Verseny célja:

A régióban élő felnőtt és utánpótlás korú kerékpárosok részére versenyzési körülmény biztosítása, az országúti szakág népszerűsítése, valamint a korcsoportok számára kiírt Szabolcs-Szatmár Bereg Megyei Bajnoki cím helyezési sorrendjének eldöntése.

4. Verseny helyszíne, központja:

Zoárd napi rendezvény, Szilva Termálfürdő parkolója. 4800 Vásárosnamény, Beregszászi út 1/B.

5. Verseny időpontja:

2017. július 09. (vasárnap 10.00 óra)

6. Nevezés módja:

A versenyen minden igazolt illetve amatőr versenyző indulhat, aki szabályosan benevez. A megyei bajnokságban viszont csak a Szabolcs-Szatmár Bereg Megyei lakcímkártyával rendelkező versenyzők vehetnek részt.

Személyesen, levélben, e-mailben a versenyző nevének, klubjának, születési évének és lakcímének a megjelölésével együtt.

* Levélcím: Nyírségi Kerékpáros Sport Egyesület (4432 Nyíregyháza, Boglárka u, 1/a)
* E-mail: [kerekpar.nykse@gmail.hu](mailto:kerekpar.nykse@gmail.hu)

7. Nevezési határidő:

2017. július 09. (vasárnap 09:00 óra)

8. Nevezési díj:

Felnőtt, Master: 1 500 Ft, utánpótlás korcsoportok esetében 1000 Ft (helyszínen fizetendő)

9. Korcsoportok:

U17 fiú (2001 vagy az után született), junior fiú (1995 – 2000 között született) , felnőtt ffi (1994 – 1978 között született), master ffi (1977 vagy az előtt született), WU17 lány (2001 vagy az után született), junior lány (1995 – 2000 között született), felnőtt női (1994 – 1978 között született), master női (1977 vagy az előtt született). A rendezőség engedélyével nehezebb korcsoportba (fel) lehet nevezni.

10. Értékelés:

A verseny győztese az a versenyző, aki a szabályok betartásával a legrövidebb idő alatt teljesíti a távot. A versenyben minden korcsoport külön kerül értékelésre.

11. Díjazás:

A verseny 1-3 helyezettjei minden korcsoportban: éremdíjazásban részesülnek. Az adott korcsoporton belül a Szabolcs-Szatmár Bereg megyei induló megkapja a bajnoki címért járó kupát, illetve a junior fiú, felnőtt ffi, master ffi valamint junior női, felnőtt női és master női korcsoportokban felveheti a Megyei Bajnoki mezt.

Valamint a hosszú táv abszolút győztese egy évig megtarthatja a Zóárd Napi Kerékpárverseny Vándorserlegét.

12. Program:

2017. július 09. 09.00 óra rajtszám átvétel

09.30 óra technikai értekezlet

10.00 óra RAJT

12.00 óra Várható célba érkezés

13.00 óra Eredményhirdetés a Zoárd napi rendezvényen felállított színpadon. (Kraszna híd alatti terület)

13. Verseny útvonala:

A verseny útvonala:  Vásárosnamény – Tivadar - Gulács - Jánd – Vásárosnamény. A verseny az árvízvédelmi töltésen 6km be- ill. ki-vezető, valamint 29km körpályán zajlik. (térkép mellékelve)

14. Versenyszámok:

Junior fiú, Felnőtt ffi, Master ffi 2 kör (70km) rajt: 10.10.

WU17 lány, U17 fiú, junior lány, Felnőtt női, Master női 1 kör (41km) rajt: 10.15.

A verseny lassúrajttal indul a Zoárd napi rendezvénytől 10.00-kor.

15. Eredményhirdetés:

A verseny befejezése után a program szerint. Az eredményhirdetésen a versenyző köteles tiszta, egyesületi ruhában megjelenni! Sportágunk népszerűsítése érdekében az eredményhirdetésen való részvétel MINDEN RÉSZTVEVŐNEK KÖTELEZŐ!

16. A versenybíróság:

A versenybíróságot a rendező szerv kéri fel.

17. Tájékoztatás:

- Rajtszámok: A versenyzők kötelesek a szervezők által kiadott rajtszámokat viselni, amelyeket a verseny előtt vehetnek át 09.00 órától, a versenyközpontban.

- A versenyzőknek követniük kell a rendőrség és a biztosítást végző szervek utasításait.

- Kísérő gépkocsik: a versenyen gépjárművel történő kísérés nem engedélyezett.

- Zárt kemény héjú fejvédő használata kötelező.

- A versenyen indulni csak műszakilag felkészített, sérülésmentes kerékpárral lehet.

-Könyöklő használata a mezőnyversenyen tilos!

- A versenyen mindenki saját felelősségére indul, balesetért és az abból adódó károkért a rendezőség nem vállal felelősséget, a helyszínen mentő, orvosi kocsi biztosítva lesz. A versenyen az AKESZ ide vonatkozó szabályrendszere a mérvadó.

Kórházak: Szabolcs-Szatmár-Bereg Megyei Jósa András Oktatókórház Szakrendelője

Érdeklődni.: [kerekpar.nykse@gmail.hu](mailto:kerekpar.nykse@gmail.hu) (Solymosi János – 06-30-435-29-92)

Eredményes és sikeres versenyzést kívánunk: ……………………….. versenyszervező